Afterschoolul, salvarea ta în caz că nu ai cu cine să îți lași copilul după ce termină orele.
În Timișoara, prețul pentru afterschool este cuprins între 800 și 1.200 de lei pe lună. În București, prețul ajunge și la 1.700 de lei pe lună, cu masa inclusă. O oră de meditații costă între 15 și 100 de lei, în funcție de materie, oraș și nivelul de pregătire al profesorului.
Știu că și tu ai problema asta. Nu poți să lucrezi de acasă, iar bunicii sunt departe. În cazul acesta, cu cine îți lași copilul?Laura Spătaru este nevoită să meargă la muncă și nu are cum să își supravegheze copilul. Mai ales acum, când termină cursurile la ora 11:00. Salvarea ei a fost afterschool-ul.Laura Spătaru, părinte: "Lucrez într-o companie multinațională, lucrez cu clienți și job-ul meu presupune să mă și deplasez la clienți. După ce termină orele, îl duc la un afterschool, nu am altă variantă“.Alex merge la after de doi ani și stă cam 6 ore pe zi. Iar când ajunge acasă nu-i mai rămâne decât să se joace.Alex Spătaru, elev: "Teacher ne ajută cu temele, când este cald ne duce afară, luăm cina aici și vorbim în engleză și îmi place că după ce ne terminăm temele mă joc cu copiii.“.